จ่ายดอกเบี้ยฝากอิงดัชนีราคาหุ้น
ซีไอเอ็มบี ไทย เล็งออกผลิตภัณฑ์ลงทุนอ้างอิงอนุพันธ์ เพิ่มทางเลือกให้ผู้ฝากเงิน หลังเริ่มสนใจลงทุนบีอีเพิ่ม
21 เม.ย. 2554

ซีไอเอ็มบี ไทย เล็งออกผลิตภัณฑ์ลงทุนอ้างอิงอนุพันธ์ เพิ่มทางเลือกให้ผู้ฝากเงิน หลังเริ่มสนใจลงทุนบีอีเพิ่ม 
นายณรงค์ชัย ว่องธนะวิโมกษ์ รองกรรมการผู้จัดการใหญ่ ธนาคารซีไอเอ็มบี ไทย กล่าวว่า ธนาคารอยู่ระหว่างขอธนาคารแห่งประเทศไทย (ธปท.) เพื่อออกเงินฝากในรูปแบบใหม่ โดยจ่ายผลตอบแทนอ้างอิงอนุพันธ์ เช่น อ้างอิงอินเตอร์แบงก์ และดัชนีตลาดหุ้น ซึ่งผลิตภัณฑ์แนวนี้กลุ่มซีไอเอ็มบีมีความเชี่ยวชาญ เพื่อเพิ่มแนวทางการลงทุนให้กับผู้ฝากเงิน อีกทั้งเป็นการรองรับสถาบันคุ้มครองเงินฝากที่จะมีผลบังคับใช้ในเดือน ส.ค.นี้ 
นายณรงค์ชัย กล่าวว่า ผลิต ภัณฑ์ในรูปแบบนี้ ธปท.ไม่ให้เรียกเป็นเงินฝาก แต่ให้เรียกเป็นเงินลงทุน ซึ่งจะมีผลต่อการลงบัญชีของธนาคาร เป็นเรื่องเทคนิคที่ต้องรอผลจาก ธปท. คาดว่าจะรู้ผลในไตรมาส 2
“เป็นส่วนหนึ่งที่ทำให้ลูกค้ารู้จักผลิตภัณฑ์ ที่ผ่านมาเราเคยออกมาครั้งหนึ่ง และเป็นสิ่งที่ซีไอเอ็มบีมาเลเซีย สิงคโปร์ และอินโดนีเซีย ก็มีการออกผลิตภัณฑ์ในรูปแบบนี้อยู่แล้ว ถือเป็นเครื่องมือในด้านเงินฝากอีกรูปแบบหนึ่ง แต่จะมีความเสี่ยงมากกว่า เพราะผลตอบแทนจะขึ้นลงตามอนุพันธ์ที่อ้างอิง เพียงแต่เงินต้นยังอยู่” นายณรงค์ชัย กล่าว
สำหรับยอดเงินฝากไตรมาสแรกอยู่ที่ 8.6 หมื่นล้านบาท ลดลง 8.1% เมื่อเทียบจากสิ้นปีก่อน เพราะลูกค้าบางส่วนโยกเงินไปฝากตั๋วแลกเงิน ซึ่งรวมถึงตั๋วบีอี ทำให้สัดส่วนตั๋วแลกเงินเพิ่ม 9.2% เป็น 2.4 หมื่นล้านบาทในไตรมาสแรก
สำหรับผลการดำเนินงานไตรมาสแรกปีนี้ ธนาคารและมีกำไร 282 ล้านบาท โดยธนาคารและบริษัทย่อยมีรายได้รวมอยู่ที่ 1,500 ล้านบาท เทียบจากช่วงเดียวกันปีก่อนที่มีรายได้รวม 1,600 ล้านบาท หรือลดลง 6% โดยมีรายได้ดอกเบี้ยสุทธิ และรายได้ค่าธรรมเนียมและบริการสุทธิเพิ่มขึ้น ซึ่งรายได้ดอกเบี้ยสุทธิเพิ่มขึ้น 95 ล้านบาท หรือ 9% จากการเติบโตของสินเชื่อ ส่วนรายได้ค่าธรรมเนียมและบริการเพิ่มขึ้น 29 ล้านบาท หรือ 24% ตามค่าธรรมเนียมจากการให้สินเชื่อและประกันภัยที่เพิ่มขึ้น
ขณะที่สินเชื่อไตรมาสแรกเติบโต 3.8% จากเป้าหมายสินเชื่อต้องเติบโตไตรมาสละ 5% เพื่อให้สินเชื่อเป็นไปตามเป้าหมายทั้งปี 20% ไตรมาสแรกสินเชื่อจึงเติบโตช้ากว่าที่คาด
ด้านหนี้ที่ไม่ก่อให้เกิดรายได้(เอ็นพีแอล) อยู่ที่ 2.7% โดยสิ้นปีเอ็นพีแอลอาจเพิ่มขึ้นเล็กน้อย ตามสินเชื่อที่จะมีการเติบโต
&amp;&lt;2288;
&amp;&lt;2288;
&amp;&lt;2288;
&amp;&lt;2288;